b'\n_START_ARTICLE_\nSophie Monk\n_START_SECTION_\nBakgrunn\n_START_PARAGRAPH_\nMonk ble f\xc3\xb8dt i England, men hennes foreldre flyttet til Australia og Gold Coast i Queensland. Hun var en periode medlem av den kvinnelige popgruppen Bardot, og har siden gjort solokarriere med utgivelsen av albumet Calendar Girl. Hun har ogs\xc3\xa5 spilt i filmer som Date Movie (2006), Click (2006) og Sex and Death 101 (2007).\n_START_SECTION_\nKarriere\n_START_PARAGRAPH_\nHennes profesjonelle karriere innenfor musikk begynte i 1999 da hun svarte p\xc3\xa5 en annonse hvor det ble s\xc3\xb8kt etter jenter med erfaring fra sang og dans. Dette var rekruttering til den australske TV-serien Popstars, et program med m\xc3\xa5l om \xc3\xa5 skape en ny vellykket jentegruppe. Etter mange runder med sang og dans ble Monk valgt som medlem av gruppen som ble kalt Bardot._NEWLINE_Kort tid etter at medlemmene i Bardot skilte lag, begynte Monk \xc3\xa5 arbeide for sin solokarriere. Hun reiste utenlands for \xc3\xa5 arbeide med kjente produsenter, og dette resulterte oktober 2002 i hennes f\xc3\xb8rste solosingel Inside Outside. I mai 2003 lanserte Sophie Monk  sitt f\xc3\xb8rste soloalbum Calendar Girl, som overrasket mange ved \xc3\xa5 v\xc3\xa6re en blanding mellom moderne pop og dance, og ogs\xc3\xa5 klassisk opera, ettersom Monk hadde f\xc3\xa5tt undervisning i klassisk sang._NEWLINE_Sophie Monk har siden etablert seg i Hollywood, selv om de fleste av hennes roller har v\xc3\xa6rt forholdsvis beskjedne. I februar 2006 spilte hun i sin f\xc3\xb8rste rolle i en spillefilm som den fl\xc3\xb8rtende og forf\xc3\xb8rende Andy i komedien Date Movie. I juni 2006 var hun aktuell med filmen Click, en fortelling om en universell fjernkontroll. Monk spiller en liten rolle i denne filmen som Stacey, en sekret\xc3\xa6r som er en fl\xc3\xb8rtende bimbo.'